હું જે કરવાં જઈ રહ્યો છું એની પાછળનો મારો ઈરાદો કોઈને દુઃખ, નુકશાન કે ઈજા પહોંચાડવાનો નથી આ વાત ભલાઈના પાયામાં રહેલી હોય છે. કે હું જે મારા હૃદયમાં ધરબી રહ્યો/રહી છું તે કોઈના પ્રત્યેની ઈર્ષ્યા, ખરાબ ઈરાદો, કે નફરત નથી. નેક ઈરાદો એ તમારી ચેતના માટેનું શુદ્ધીકરણ છે. એટલું કહ્યાં બાદ, ઉમેરીશ કે આ તો એક પ્રથમ પગલું છે અને તે પણ પોતાની રીતે સંપૂર્ણ નથી, કારણકે સાચી ભલાઈમાં તો કોઈ બીજાને મદદ કરવાની વાત છે, કોઈના માટે કામમાં આવવાની વાત છે અને તે પણ ફક્ત વિચારોથી નહિ કર્મોથી પણ. અને અહી ચુનોતી તો ત્યારે આવતી હોય છે કે જયારે તમારે કશું હકારાત્મક કરવું હોય, અને તમે જેમને પ્રેમ કરતાં હોવ તે લોકો તરફથી જ તમને એ બાબત માટે ટેકો ન મળે. શું તમારો ઈરાદો તો પણ ઉમદા કહી શકાય ખરો કે જેમાં તમે બીજાને દુઃખ આપીને કોઈને મદદ કરી રહ્યાં હોય? આ ભલાઈ પાછળની એક ખરી મોટી મુસીબત છે. તેમાં કોઈ એક પસંદગી કરવાની વાત આવે છે. આવા પ્રસંગમાં ફક્ત એટલું યાદ રાખો કે અહી તમારો મુખ્ય ઈરાદો જરૂરીયાતમંદને મદદ કરવાનો છે. જયારે આપણે પ્રેમપૂર્વક વર્તતા હોઈએ, કોઇપણ જાતના મલીન કે ઝેરી ઈરાદા વગર, ફક્ત આપણી જાતને સત્યના માર્ગ ઉપર આગળ ધપાવવા માટે થઇને કે પછી કોઈ બીજી વ્યક્તિને સીધી મદદ કરવાં માટે થઇને જ તો જાણશો કે અહી તમારો ઈરાદો નેક છે.